钦定古今图书集成/历象汇编/岁功典/第072卷 > 唐多令〈吴江中秋〉 汪元量 > 念奴娇〈中秋月〉 范端臣
## 钦定古今图书集成/历象汇编/岁功典/第072卷 > 唐多令〈吴江中秋〉 汪元量 > 念奴娇〈中秋月〉 范端臣

寻常三五，问今宵何夕，婵娟多胜。天阔云收崩浪静，
深碧琉璃千顷。银汉无声，冰轮直上，桂湿扶疏影。纶
巾玉麈，庾楼无限清兴。　谁念江海飘零，不堪回首，
惊鹊南枝冷。万点苍山何处是，修竹吾庐三径。香雾
云鬟，清辉玉臂，醉了愁重醒。参横斗转，辘轳声断金
井。